Vastaus riippuu käyttäjän omasta tilanteesta ja tarpeista. Jos asut isossa asunnossa tai omistat useita lähiverkossa olevia laitteita, silloin mesh-reititin on usein parempi ratkaisu, sillä se kattaa isomman alueen vakaammin.
Vastaavasti pieneen asuntoon ei useimmiten tarvitse yhtä modeemia enempää. Myös paljon pelaavien ei kannata välttämättä panostaa mesh-verkkoon, sillä erityisesti pelikäyttöön suunnitelluissa reitittimissä on usein paremmat nopeudet.
Mesh-reitittimet on lisäksi suunniteltu paremmin sopimaan osaksi asunnon sisustusta, joten ne ovat muotoilultaan pelkistetympiä. Silti ne ovat teknisiä laitteita, joten jos et halua koristaa asuntoasi useilla reitittimillä, jälleen perinteinen reititin on tällöin parempi ratkaisu.
Tehokas mesh-reititin on kuitenkin erinomainen tapa laajentaa ja parantaa omaa WiFi-signaalia, mutta sen kannattavuus riippuu lopulta omista käyttötarpeista.